मुंबई : सिलेंडर के गोदाम में लगी भीषण आग, चार लोगों के झुलसने की खबर
मुंबई के उपनगर अंधेरी स्थित एलपीजी सिलेंडर के एक गोदाम में बुधवार सुबह आग लगने से चार लोग झुलस गए।
मुंबई: मुंबई के उपनगर अंधेरी स्थित एलपीजी सिलेंडर के एक गोदाम में बुधवार सुबह आग लगने से चार लोग झुलस गए। अधिकारियों ने बताया कि पश्चिमी उपनगर के वर्सोवा इलाके में यारी रोड स्थित गोदाम में सिलेंडर फटने से सुबह करीब नौ बजकर 40 मिनट पर आग लग गई। नगर अधिकारी ने बताया कि आग से चार लोग झुलस गए हैं जिन्हें इलाज के लिए नजदीकी कूपर अस्पताल ले जाया गया है। उन्होंने बताया कि दमकल की कम से कम आठ गाड़ियां एवं अन्य वाहन मौके पर भेजे गए हैं और दमकल कर्मी अब भी आग बुझाने में लगे हैं। पढ़ें:- गुड न्यूज: अब स्पेशल ट्रेन में बर्थ मिलने में होगी आसानी, रेलवे ने बढ़ाई डिब्बों की संख्यापढ़ें:- डोनाल्ड ट्रंप के खिलाफ दूसरी बार महाभियोग की कार्यवाही शुरू, संसद परिसर में दंगा भड़काने का आरोपजानकारी के मुताबिक आज सबुह साढे नौ बजे के करीब सिलेंडर के गोदाम में अचानक तेज धमाका हुआ और आग की लपटें उठने लगी। आग लगते ही मौके पर अफरा-तफरी मच गई और लोग इधर-उधर भागने लगे। सिंलेंडर धमाके के बाद लगी आग में चार लोगों के झुलसने की खबर है। वहीं मौके पर आग बुझाने की कोशिशें जारी हैं। इनपुट-भाषा